Termékleírás nem kisebb jelentőségű módosításának jóváhagyására irányuló kérelem közzététele a mezőgazdasági termékek és élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2019/C 216/08)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a módosítás iránti kérelem elleni felszólalásra a közzététel időpontjától számított három hónapon belül.

AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM

Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem

„RAGUSANO”

EU-szám: PDO-IT-1505-AM01- 2017.10.9.

OEM ( X ) OFJ ( )

1. Kérelmező csoportosulás és jogos érdek

Consorzio per la tutela del formaggio Ragusano [a Ragusano sajt védelmére létrejött konzorcium], amelynek székhelye a Ragusai Kereskedelmi, Ipari, Kézműipari és Mezőgazdasági Kamara: C.C.I.A.A. di Ragusa – Piazza della Libertà – 97100 Ragusa. Tel. + 39 3461532330 e-mail: consorzioregusanodop@gmail.com; hitelesített e-mail: certmail@pec.consorzioragusanodop.it;

A Ragusano Sajt Konzorcium a „Ragusano” sajtkészítőkből áll. A konzorcium a Mezőgazdasági, Élelmezési és Erdészeti Minisztérium 2013. október 14-i 12511. számú rendelete 13. cikkének (1) bekezdése alapján jogosult módosításra irányuló kérelem benyújtására.

2. Tagállam vagy harmadik ország

Olaszország

3. A termékleírás módosítással (módosításokkal) érintett rovata

4. A módosítás típusa

5. Módosítás(ok)

A termék jellemzői

A termékleírás 3. cikkének f) pontjában módosult a sajt legkisebb tömege.

A jelenlegi termékleírás szövege:

az alábbiak szerint módosul:

A 10 kg-ról 12 kg-ra megemelt legkisebb tömeg a termékleírásnak az idők során kialakult jelenlegi előállítási gyakorlathoz történő hozzáigazítása miatt szükséges.

Az utóbbi években a készítők nagyobb sajtokat állítanak elő. E választás jobban tükrözi a Ragusano aktuális előállítási gyakorlatát, mivel az utóbbi évek során a Ragusano sajtok legkisebb tömege már mindig legalább 12 kg volt.

A sajt mérete emellett a Ragusano olyan sajátos jellemzőjének bizonyult, amely alapján a fogyasztó azonnal azonosítani tudja a terméket a más hasonló, de soha nem ilyen nagy méretű sajtokkal való összevetés során.

A legnagyobb nedvességtartalom 40 %-ról 42 %-ra emelkedett.

A jelenlegi termékleírás szövege:

„Legnagyobb nedvességtartalom: 40 %”

az alábbiak szerint módosul:

„Legnagyobb nedvességtartalom: 42 %”

A nedvességtartalom emelésével a fogyasztók által bizonyítottan előnyben részesített lágyabb sajt állítható elő.

A származás igazolása

Az 1151/2012/EU rendelet 7. cikke d) pontjának való megfelelés céljából a jelenlegi termékleírás az eddig abban nem szereplő 5. cikkel („A származás igazolása”) egészült ki. Az 5. cikk szövege a következő:

Kapcsolat

A szövegbe bekerült a 6. cikk („Kapcsolat a területtel”).

E cikk csak az összefoglalóban szerepelt, de a jelenlegi termékleírásban nem. A hozzáadott információ tehát az összefoglalóból és a Bizottsághoz benyújtott dokumentumok részét képező, „Kapcsolat a területtel” című jelentésből származik. Az információ átfogalmazása és hozzáadása biztosítja azt, hogy a cikk megfeleljen az 1151/2012/EU rendelet 7. cikke (1) bekezdésének f) pontja szerinti rendelkezéseknek.

Az 6. cikk szövege a következő:

A „biológiai sokféleségnek tulajdonítható jellemzők” közé főleg az előállítási terület, a térségre jellemző makro- és mikrokörnyezeti viszonyok, valamint az előállítási folyamatok természetes helyszínei (állattenyésztési, sajtkészítési és érlelési létesítmények) tartoznak. A fajtaállomány, az extenzív gazdálkodás és a tehenek étrendje – amelyet elsősorban az iblai fennsík legelőin vadon élő takarmánynövények alkotnak – is hozzájárul e biológiai sokféleséghez. A hagyományos sajtkészítés folyamata szintén döntő szerepet játszik azon egyedi sajátosságoknak és eljárásoknak köszönhetően, mint a fölözetlen nyerstej használata, a sajtkészítéshez alkalmas természetes mikroflóra jelenléte, valamint a természetes tejoltó és a fából és/vagy rézből készült eszközök alkalmazása. Ide tartozik a sajt formázási és természetes érlelési folyamata is. Nyilvánvaló, hogy e „jellemzők” valójában sokféle természetes folyamatot alkotnak, amelyekre nagyfokú biológiai változatosság jellemző. Ebben az összefüggésben pedig az ember a különböző folyamatok közötti egyensúly elérése érdekében naponta kénytelen szembeszállni a természettel, hogy biztosítani tudja a kiváló minőségű Ragusano előállítását.

Az előállítás módja

A 3. cikk C) pontjának vonatkozó szakasza kiegészült a minimális érlelési idővel, mivel az kimaradt a jelenlegi termékleírásból.

Bekerült a szövegbe a kötéllel párban összekötött sajtok gerendákra való felfüggesztésétől eltérő módon végzett sajtérlelés lehetősége is.

A jelenlegi termékleírás szövege:

az alábbiak szerint módosul:

A jelenlegi termékleírás nem határoz meg semmilyen minimális érlelési időtartamot, ezért a termék kellő érettségének biztosítása céljából minimális érlelési időként (a sajt formázását követő) három hónap került rögzítésre.

Az érlelési módokat illetően ugyan kijelentik, hogy ezt az előállítási fázist megfelelően szellőztetett helyiségben kell végezni, a termelők úgy döntöttek, hogy a kötéllel párban összekötött sajtok gerendákra való felfüggesztésétől eltérő módok alkalmazása is lehetséges. Az utóbbi években a termelők nagy sikerrel végeznek érlelést úgy, hogy a sajtokat lekerekített fabordákra helyezik, amelyek kialakításuk révén biztosítják a levegő keringését. Ennek köszönhetően, a sajt jellemzőinek bármilyen károsodása nélkül, az alak szabályos és tetszetősebb marad, legfőként pedig könnyebben végezhető a darabolás, mint a hagyományos módon érlelt sajtoknál.

Emellett a fent említett érlelési mód esetén kevesebb sót kell használni ahhoz a nagyobb mennyiségű sóhoz képest, amelyre az összekötve és felakasztva érlelt sajtoknál van szükség azok nagyobb ellenállása és a kisebb deformálódása miatt. Ezzel az érlelési móddal tehát a termelők kisebb sótartalmú terméket állíthatnak elő, amely népszerű a fogyasztók körében.

E módosításokkal megőrizhetők a hagyományos érlelési módok alapelvei, ugyanakkor pedig a termék is javítható.

A 3. cikk C) pontjában a sajt formázásáról szóló szakasz végén a szöveg következő kiegészítésére került sor:

E módosítás célja a felviteli módok szabályozása és harmonizálása a kazeinlemezhez, amely a nyomonkövethetőség érdekében biztosítja minden egyes sajt számozását, valamint a szalagos bélyegzőkhöz, amelyek a márkázott sajt fogyasztók általi könnyű felismerhetőségét biztosítják. A termékleírás e szabályokkal történő kiegészítése segíti az ellenőrző szervet is a szabályoknak való megfelelés ellenőrzésében.

E módosítás kizárólag azt célozza, hogy javuljon a termék nyomonkövethetősége és azonosítása.

Címkézés

A címkézésről és csomagolásról szóló 4. cikk átfogalmazásra és kibővítésre került.

A jelenlegi termékleírás szövege:

az alábbiak szerint módosul:

„Szabad forgalomba bocsátásakor a »Ragusano« oltalom alatt álló eredetmegjelöléssel rendelkező sajton a vonatkozó jogszabályoknak való megfelelés garantálásához szerepelnie kell az alábbi jelzésnek;

a minimális érlelési idő végén a jelzést rábélyegzik a sajt fő oldalára a cég EK azonosító számával és adott esetben a márkanévvel együtt.

Az uniós OEM szimbólumon kívül a »Ragusano« csomagolásán az alábbi címkét kell feltüntetni.

A címke általános leírása

A címkén az alábbi információknak kell szerepelniük:

— RAGUSANO OEM, a címke összes karakterénél nagyobb méretben.

— A termelő és/vagy csomagoló azonosítása a hatályos jogszabályokkal összhangban.

A megadott termékleírások a 8 cm x 8 cm méretű alapcímkére vonatkoznak, amelyet egy lekerekített sarkokkal rendelkező zöld (Pantone 369 C) négyzet alkot, amelynek belsejében (függőleges és vízszintes irányban is a négyzet közepén) egy 7,2 cm x 4,2 cm méretű, lekerekített sarkokkal rendelkező sárga (Pantone 810 C) téglalap látható.

A téglalap feletti zöld részen, vízszintes irányban annak közepén helyezkedik el a RAGUSANO DOP felirat fekete színben (Pantone Process Black C) és BAUHAUS Md BT 24, 6 pt betűméretben.

Az e téglalapon belül jobbra látható 3,6 cm x 3,6 cm méretű, zöld (Pantone 369 C) szegéllyel és lekerekített sarkokkal rendelkező fehér (Pantone Transparent White) négyzetben van (függőleges és vízszintes irányban is a négyzet közepén) a 2,2 cm x 2,7 cm méretű RAGUSANO logó, balra pedig a „Certificato da Autorità pubblica designata dal MiPAAF” (A Mezőgazdasági, Élelmezési és Erdészeti Minisztérium által kijelölt állami hatóság által tanúsítva) felirat olvasható.

A téglalap alatti zöld részen látható a cég neve fehér színben (Pantone Transparent White) és ARIAL BOLD 8 pt betűméretben, illetve címe fehér színben (Pantone Transparent White) és ARIAL 7 pt betűméretben.

A fenti méretek az alapcímkére vonatkoznak és a mindenkor betartandó kötelező arányok kialakításához szükségesek, a címke tényleges mérete azonban minimum 5 cm × 5 cm és maximum 12 cm × 12 cm között változhat.

A logó általános jellemzői

A logót alkotó kört vízszintesen kettéosztó fehér téglalapban középre igazítva látható a RAGUSANO felirat. A kör átmérőjét meghaladó hosszúságú felirat függőleges és vízszintes irányban is a kör közepén helyezkedik el. Színe fekete (Pantone Process Black C), betűmérete BAUHAUS Md BT. A kört alkotó két félkör egyforma méretű, de eltérő színű: a felső félkör sárga (Pantone 810 C), az alsó félkör pedig zöld (Pantone 369 C).

A kizárólag a Modicana fajtához tartozó tehenek tejéből készített sajt címkéjén a »Ragusano da vacca modicana« (Modicana fajtájú tehenek tejéből készült Ragusano) felirat szerepelhet.”